

**REPUBLIKA HRVATSKA**


**GRAD LEPOGLAVA**

**OBRAZLOŽENJE OPĆEG DIJELA PRORAČUNA** GRADA LEPOGLAVE

ZA 2024. GODINU

I

PROJEKCIJE ZA 2025. I 2026. GODINU



**UVOD**

Zakonom o proračunu („Narodne novine“ br. 144/21) određena je obveza i postupak donošenja proračuna, temeljnog financijskog dokumenta kojim se procjenjuju prihodi i primici te utvrđuju rashodi i izdaci za jednu proračunsku godinu. Temeljem članka 42. Zakona predstavničko tijelo jedinice lokalne i područne (regionalne) samouprave obvezno je, na prijedlog izvršnog tijela, do kraja prosinca tekuće godine donijeti proračun za iduću proračunsku godinu i projekcije za sljedeće dvije godine na razini skupine ekonomske klasifikacije, u roku koji omogućuje primjenu proračuna od 1. siječnja godine za koju se donosi proračun.

Temeljni okvir za izradu proračuna predstavljaju Smjernice ekonomske i fiskalne politike za razdoblje 2022. - 2024. i Upute za izradu proračuna jedinica lokalne i područne (regionalne) samouprave za razdoblje 2023. - 2025. godine koje je sastavilo Ministarstvo financija.

Metodologija za izradu proračuna JLP(R)S propisana je Zakonom o proračunu i podzakonskim aktima kojima se regulira provedba navedenoga Zakona. Do donošenja novih podzakonskih akata i u ovom proračunskom ciklusu koriste se Pravilnik o proračunskim klasifikacijama (Narodne novine, br. 26/10, 120/12 i 1/20) i Pravilnik o proračunskom računovodstvu i Računskom planu (Narodne novine, br. 124/14, 115/15, 87/16,3/18, 126/19 i 108/20).

Predstavničko tijelo jedinice lokalne i područne (regionalne) samouprave donosi proračun na razini podskupine ekonomske klasifikacije (druga razina računskog plana) za iduću proračunsku godinu i projekciju na razini skupine ekonomske klasifikacije (druga razina računskog plana) za slijedeće dvije proračunske godine. Usvajanje proračuna, a time i financijskih planova korisnika planova, na višoj razini računskog plana - ekonomske klasifikacije jedan je od ključnih mehanizama koji proračunskim korisnicima daje određenu fleksibilnost u izvršavanju proračuna i financijskog plana, jer su oni ti koji su odgovorni za provođenje svojih programa (aktivnosti i projekata), ali u skladu s usvojenim proračunom i financijskim planom. JLP(R)S i njihovi proračunski korisnici mogu za svoje potrebe izraditi proračun i financijske planove na detaljnijoj razini ekonomske klasifikacije, ali se predstavničkom tijelu na usvajanje podnosi isključivo proračun na drugoj razini ekonomske klasifikacije.

Sukladno članku 31. novog Zakona o proračunu, Proračun JLP(R)S sastoji se od plana za proračunsku godinu i projekcija za slijedeće dvije godine, a sadrži i financijske planove proračunskih korisnika prikazane kroz:

* Opći dio proračuna, a kojeg čine račun prihoda, rashoda i račun financiranja
* Posebni dio proračuna koji se sastoji od plana rashoda i izdataka iskazanih po vrstama, raspoređenih u programe, a koji se sastoje od aktivnosti i projekata
* Obrazloženje općeg i posebnog dijela, koje je sastavni dio proračuna
* Odluka o izvršavanju proračuna za 2024. godinu

1. **OBRAZLOŽENJE PLANIRANIH PRIHODA I PRIMITAKA TE RASHODA I IZDATAKA PLANA PRORAČUNA GRADA LEPOGLAVE ZA 2024. GODINU S PROJEKCIJAMA ZA 2025. I 2026. GODINU**

Prijedlogom Proračuna Grada Lepoglave za 2024. godinu ukupni prihodi i primici planirani su u iznosu od 7.766.744,00 eur, dok su u 2025. godini projicirani u iznosu od

6.936.452,00 eur, odnosno u 2026. godini u iznosu od 6.077.207,00 eur.

Plan ukupnih rashoda i izdataka za 2024. godinu iznosi 8.066.744,00 eur, odnosno projekcije istih za naredne dvije godine planirane su za 2025. godinu u iznosu od 6.936.452,00 eur i za 2026. godinu u iznosu od 6.077.207,00 eur.

Tablica 1. Struktura Proračuna Grada Lepoglave za 2024. godinu i projekcija za 2025. i 2026. godinu prema osnovnoj klasifikaciji

- u eurima-

|  |  |  |  |  |
| --- | --- | --- | --- | --- |
| **Red. br.** | **OPIS** | **PLAN 2024.** | **PROJEKCIJA 2025.** | **PROJEKCIJA 2026.** |
| **A.** | **UKUPNI PRIHODI I PRIMICI** | **7.766.744,00** | **6.936.452,00** | **6.077.207,00** |
| 1. | UKUPNI PRIHODI | 7.330.384,00 | 6.533.452,00 | 6.077.207,00 |
|  | Prihodi poslovanja | 7.120.944,00 | 6.302.512,00 | 5.859.267,00 |
|  | Prihodi od prodaje nefinancijske imovine | 209.440,00 | 230.940,00 | 217.940,00 |
| 2. | Primici od financijske imovine i zaduživanja | 436.360,00 | 403.000,00 | 0,00 |
| **B.** | **UKUPNI RASHODI I IZDACI** | **8.066.744,00** | **6.936.452,00** | **6.077.207,00** |
| 1. | UKUPNI RASHODI | 7.701.754,00 | 6.571.462,00 | 5.712.217,00 |
|  | Rashodi poslovanja | 5.993.924,00 | 4.813.989,00 | 4.510.744,00 |
|  | Rashodi za nabavu nefinancijske imovine | 1.707.830,00 | 1.757.473,00 | 1.201.473,00 |
| 2. | Izdaci za financijsku imovinu i otplate zajmova | 364.990,00 | 364.990,00 | 364.990,00 |
| **C.** | **VIŠAK IZ PRETHODNE GODINE** | **300.000,00** | **0,00** | **0,00** |
| **D.** | **VIŠAK/MANJAK PRIHODA (A-B-C)** | **0,00** | **0,00** | **0,00** |

* 1. **PRIHODI PLANA PRORAČUNA GRADA LEPOGLAVE**

Plan prihoda i primitaka Proračuna Grada Lepoglave za 2024. godinu zasniva se na vlastitim procjenama javnih prihoda, a u skladu sa regulativom koja određuje proračunske prihode. Plan prihoda i primitaka zasniva se također na važećim zakonskim propisima u trenutku podnošenja prijedloga Proračuna za 2024. godinu i projekcije za razdoblje 2025. i 2026. godine Gradskom vijeću, kojima se utvrđuju izvori financiranja i pripadnost pojedinih prihoda za financiranje djelokruga poslova iz nadležnosti lokalne i područne (regionalne) samouprave.

U dostavljenim Uputama za izradu proračuna JLP(R)S 2023.-2025. godine, nisu dani parametri kretanja prihoda u planskom razdoblju.

Ukupni prihodi i primici planirani su u iznosu od 7.330.384,00 eura. U projekcijama za 2024. i 2025. godinu plan ukupnih prihoda iznosi 6.533.452,00 eur za 2025. godinu, odnosno 6.077.207,00 eur za 2026. godinu.

Tablica 2. Planirani prihodi Proračuna Grada Lepoglave za razdoblje od 2024. - 2026. godine

* u eurima-

|  |  |  |  |  |
| --- | --- | --- | --- | --- |
| Konto | OPIS | PLAN 2024. | PROJEKCIJA 2025. | PROJEKCIJA 2026. |
| 6 | **Prihodi poslovanja** | **7.120.944,00** | **6.302.512,00** | **5.859.267,00** |
| 61 | Prihodi od poreza | 2.105.444,00 | 2.099.517,00 | 2.079.506,00 |
| 63 | Pomoći iz inozemstva i od subjekata unutar općeg proračuna | 4.492.800,00 | 3.625.745,00 | 3.205.711,00 |
| 64 | Prihodi od imovine | 80.000,00 | 80.000,00 | 80.000,00 |
| 65 | Prihodi od upravnih i administrativnih pristojbi, pristojbi po posebnim propisima i naknada | 430.000,00 | 484.550,00 | 481.350,00 |
| 66 | Prihodi od prodaje proizvoda i robe te pruženih usluga i prihodi od donacija | 3.800,00 | 3.800,00 | 3.800,00 |
| 68 | Kazne, upravne mjere i ostali prihodi | 8.900,00 | 8.900,00 | 8.900,00 |
| 7 | **Prihodi od prodaje nefinancijske imovine** | **209.440,00** | **230.940,00** | **217.940,00** |
| 71 | Prihodi od prodaje ne proizvedene dugotrajne imovine | 200.000,00 | 200.000,00 | 200.000,00 |
| 72 | Prihodi od prodaje proizvedene dugotrajne imovine | 9.440,00 | 30.940,00 | 17.940,00 |
| UKUPNO | | **7.330.384,00** | **6.533.452,00** | **6.077.207,00** |

**PRIHODI POSLOVANJA**

Ukupni prihodi poslovanja u 2024. godini planirani su u iznosu od 7.120.944,00 eur. Udio pojedinih prihoda u strukturi prihoda poslovanja iznosi:

* prihodi od poreza 29,58 %
* pomoći iz inozemstva i od subjekata unutar općeg proračuna 63,09 %
* prihodi od imovine 1,12 %
* prihod od upravnih i administrativnih pristojbi, pristojbi po posebnim propisima i naknada 6,04 %
* prihodi od prodaje proizvoda i robe te pruženih usluga i prihodi od donacija 0,05 %
* kazne, upravne mjere i ostali prihodi 0,12 %.

Kroz projekcije za slijedeće dvije godine ukupni prihodi poslovanja planirani su u iznosima od 6.302.512,00 eur za 2025. godinu, odnosno 5.859.267,00 eur za 2026. godinu.

Najznačajniji prihodi proračuna unutar skupine prihoda poslovanja su: prihodi od poreza, pomoći iz inozemstva i od subjekata unutar općeg proračuna, prihodi od imovine, prihodi od upravnih i administrativnih pristojbi, pristojbi po posebnim propisima i naknadama, prihodi od prodaje proizvoda i robe te pruženih usluga i prihodi od donacija te kazne, upravne mjere i ostali prihodi.

**Prihodi od poreza** su jedan od najznačajnijih izvora financiranja proračuna te njihov plan u 2024. godini iznosi 2.105.444,00 eur što je za 4,11 % manje u odnosu na plan prethodne, 2023. godine, planirani su u skladu sa kretanjem istih u devet mjeseci 2023. godine, trendovima ostvarenima 2023. godine u odnosu na 2022. godinu, te makroekonomskim pokazateljima.

**Prihodi od pomoći iz inozemstva i od subjekata unutar općeg proračuna** najvećim dijelom odnose se na sredstva iz državnog proračuna - resornih ministarstava i temeljem prijenosa EU sredstava za kapitalne investicije i tekuće projekte. Ukupno planirani prihodi od pomoći u 2024. godini iznose 4.492.800,00 eur u 2025. godini 3.625.745,00 eur,

a u 2026. godini 3.205.711,00 eur, unutar pomoći planirane su i Pomoći proračunskim korisnicima iz proračuna koji im nije nadležan. U 2024. godini plan je 17.740,00 eur, iste se odnose na pomoći Dječjem vrtiću Lepoglava 1.100,00 eur od Ministarstva znanosti i obrazovanja i Gradskoj knjižnici Lepoglava 16.640,00 eur od Ministarstva kulture.

Tablica 3. Planirane pomoći za 2024. godinu - u eurima -

|  |  |  |  |
| --- | --- | --- | --- |
| Red. br. | Izvor | Namjena | Iznos pomoći |
| TEKUĆE POMOĆI | | | |
| Tekuće pomoći proračunu iz drugih proračuna | | | **2.004.260,00** |
| 1. | Državni proračun | - kompenzacijska mjera | 1.200.360,00 |
| 2. | Državni proračun | - komp. mjera – Dječji vrtić | 288.550,00 |
| 3. | Hrvatske ceste | - sufinanciranje zimske službe | 30.000,00 |
| 4. | Državni proračun | - Uredba vlade – električna energija | 477.350,00 |
| 5. | Ministarstvo kulture | - Boading lace – bespovratna sredsta EU Čipkarski festival | 8.000,00 |
| UKUPNO | | | **2.004.260,00** |
| KAPITALNE POMOĆI | | | |
| Pomoći proračunu temeljem prijenosa sredstava EU | | | **2.488.540,00** |
| 1. | MROSP | - Cjelodnevni boravak osoba starije životne dobi | 25.000,00 |
| 2. | MINGOR | - Centar za posjetitelje | 5.000,00 |
| 3. | MRRFEU | - Razvoj pametnih i održivih rješenja i usluga digitalizacija | 60.000,00 |
| 4. | MINGOR | - Sanacija nerazvrstanih cesta nastalih od štete nastale erozijom tla uzrokovane potresom | 1.000.000,00 |
| 5. | MRRiFEU | - Nabava spremnika za kontejnere | 25.000,00 |
| 6. | MINGOR | - Gradska tržnica Lepoglava | 165.000,00 |
| 7. | MINGOR | Izgradnja vatrogasno-društvenog doma u Kamenici | 212.360,00 |
| 8. | MINGOR | Centar za posjetitelje Gaveznica | 5.000,00 |
| 9. | MINGOR | Centar za posjetitelje | 5.000,00 |
| 10. | MRRFEU | Europa za građane | 16.000,00 |
| 11. | MINGOR | Gospodarenje otpadom | 20.000,00 |
| 12. | MINGOR | Nabava spremnika za kontejnere | 25.000,00 |
| 13. | MINGOR | Izgradnja prometnice Mažuranićeva ulica – groblje | 97.000,00 |
| 14. | MINGOR | Oborinska odvodnja i nogostup u Kameničkom Vrhovcu | 110.000,00 |
| 15. | MINGOR | Uređenje sa rasvjetom Varaždinska ulica (od Konzuma do DC 35) | 280.000,00 |
| 16. | MINGOR | Izgradnja parkirališta i javne rasvjete kod groblja Lepoglava | 280.000,00 |
| 17. | MINGOR | Rekonstrukcija NC površinska obrada – presvlaka emulzijom | 70.000,00 |
| 18. | MINGOR | Proširenje javne rasvjete po mjesnim odborima | 33.180,00 |
| 19. | MINGOR | Modernizacija javne rasvjete | 25.000,00 |
| 20. | MINGOR | Fontana u parku kod zgrade gradske uprave | 30.000,00 |
| SVEUKUPNO | | | **2.488.540,00** |

**Prihodi od imovine** obuhvaćaju prihode od kamata na oročena sredstva i depozite po viđenju te zateznih kamata, prihode s osnove naknada za koncesije, zakupa i iznajmljivanja imovine, naknada za korištenje nefinancijske imovine i ostalih prihoda od nefinancijske imovine - spomenička renta, prihode od legalizacije te ostalih prihoda od imovine. Ovi prihodi dijelom se prikupljaju na redovnoj bazi, a dijelom kao jednokratni prihodi. Za 2024. godinu planirani su u iznosu od 80.000,00 eur, dok projekcije za 2025. i 2026. godinu iznose također po 80.000,00 eur.

**Prihodi s osnove upravnih i administrativnih pristojbi, pristojbi po posebnim propisima i naknada** u 2024. godini planirani su u iznosu od 430.000,00 eur, dok projekcija za 2025. godinu iznosi 484.550,00 eur, a 2026. godine 481.350,00 eur. Prihodi se odnose na prihode od prodaje pristojbi i državnih biljega, ostalih pristojbi i naknada, s osnove doprinosa za šume, mjesnog samodoprinosa i ostalih nespomenutih prihoda te s osnove komunalnog doprinosa i naknada.

**Prihodi od prodaje proizvoda i robe te pruženih usluga i prihodi od donacija** planirani su u iznosu od 3.800,00 eur za 2024. godinu, a također i kroz projekcije za svaku godinu po 3.800,00 eur.

**Prihodi od kazni, upravne mjere i ostali prihodi** ostvaruju se po osnovi novčanih kazni za prekršaje koje izdaje komunalni redar i ostalih prihoda (od troškova ovrha, povrata u gradski proračun, uplata po Rješenjima o nasljeđivanju (ošasna imovina) i sl.). Ova skupina prihoda planirana je u 2024. godini u iznosu od 8.900,00 eur a kroz projekcije za 2025. godine te 2026. godinu također po 8.900,00 eur.

Grafikon 1. Struktura planiranih prihoda poslovanja u ukupnim planiranim prihodima poslovanja Proračuna Grada Lepoglave za 2024. godinu

**PRIHODI OD PRODAJE NEFINANCIJSKE IMOVINE**

U 2024. godini planirani su u iznosu 209.440,00 eur, a najveći dio ovih prihoda ostvarit će se prodajom zemljišta te ostatak prodajom stanova sa stanarskim pravom. U 2025. godini ukupni prihodi od prodaje nefinancijske imovine projiciraju se u iznosu od 230.940,00 eur, a u 2026. godini u iznosu od 217.940,00 eur.

* 1. **RASHODI PLANA PRORAČUNA GRADA LEPOGLAVE**

Planirani iznos rashoda i izdataka proračuna za 2024. godinu raspodijeljen je na način da planirani rashodi poslovanja iznose 5.993.924,00 eur ili 74,30% ukupnih rashoda i izdataka, rashodi za nabavu nefinancijske imovine iznose 1.707.830,00 eur ili 21,17%, te izdaci za financijsku imovinu i otplate zajmova iznose 364.990,00 eur ili 4,53%

Rashodi i izdaci, planirani su u skladu sa stvarnim potrebama svih segmenata koje grad ima obvezu financijski pratiti, odnosno prema mogućnostima prihoda proračuna.

Kao i kod prihodovne strane, tako i na rashodovnoj strani proračuna prikazuju se ukupni rashodi proračunskih korisnika.

Tablica 4. Planirani rashodi Proračuna Grada Lepoglave za razdoblje od 2024. - 2026. godine

-u eurima -

|  |  |  |  |  |
| --- | --- | --- | --- | --- |
| Konto | OPIS | PLAN 2024. | PROJEKCIJA 2025. | PROJEKCIJA 2026. |
| 3 | **Rashodi poslovanja** | **5.993.924,00** | **4.813.989,00** | **4.510.744,00** |
| 31 | Rashodi za zaposlene | 972.404,00 | 972.404,00 | 972.404,00 |
| 32 | Materijalni rashodi | 3.487.690,00 | 2.169.155,00 | 2.105.910,00 |
| 34 | Financijski rashodi | 19.580,00 | 19.580,00 | 19.580,00 |
| 35 | Subvencije | 446.170,00 | 436.170,00 | 436.170,00 |
| 36 | Pomoći dane u inozemstvo i unutar općeg proračuna | 183.980,00 | 307.580,00 | 297.580,00 |
| 37 | Naknade građanima i kućanstvima na temelju osiguranja i druge naknade | 217.730,00 | 217.730,00 | 217.730,00 |
| 38 | Ostali rashodi | 666.370,00 | ¸691.370,00 | 461.370,00 |
| 4 | **Rashodi za nabavu nefinancijske imovine** | **1.707.830,00** | **1.757.473,00** | **1.201.473,00** |
| 41 | Rashodi za nabavu ne proizvedene dugotrajne imovine | 122.300,00 | 17.900,00 | 17.900,00 |
| 42 | Rashodi za nabavu proizvedene dugotrajne imovine | 1.533.200,00 | 1.724.243,00 | 1.172.243,00 |
| 45 | Rashodi za dodatna ulaganja na nefinancijskoj imovini | 52.330,00 | 15.330,00 | 11.330,00 |
| UKUPNO | | **7.701.754,00** | **6.571.462,00** | **5.712.217,00** |

**RASHODI POSLOVANJA**

Udio pojedinih rashoda u strukturi ukupnih rashoda poslovanja planiranih za 2024. godinu

iznosi:

* rashodi za zaposlene 16,22 %
* materijalni rashodi 58,19 %
* financijski rashodi 0,33 %
* subvencije 7,44 %
* pomoći dane u inozemstvo i unutar općeg proračuna 3,07 %
* naknade građanima i kućanstvima na temelju osiguranja i druge naknade 3,63 %
* ostali rashodi 11,12 %

**Rashodi za zaposlene** u 2024. godini planiraju se u iznosu od 972.404,00 eur, a obuhvaćaju rashode za plaće, ostale rashode za zaposlene i doprinose na plaću za dužnosnika i službenike gradske uprave te proračunskih korisnika.

U projekcijama za slijedeće dvije godine rashodi za zaposlene planiraju se u iznosu od 972.404,00 eur za 2025. godinu te također u istom iznosu i za 2026. godinu.

**Materijalni rashodi** u 2024. godini planiraju se u iznosu od 3.487.690,00 eur. Čine ih rashodi koji se odnose na izvršavanje programskih aktivnosti i redovno poslovanje gradske uprave te korisnika proračuna. U strukturi materijalnih rashoda najveći udio čine rashodi za usluge, zatim slijede rashodi za materijal i energiju ostali nespomenuti rashodi poslovanja, zatim naknade troškova zaposlenima i naknade troškova osobama izvan radnog odnosa (stručno osposobljavanje) .

U 2025. i 2026. godini ukupni rashodi projicirani su na razini od 2.169.155,00 eur, odnosno 2.105.910,00 eur.

**Financijski rashodi**, koji uključuju kamate za primljene kredite i zajmove te ostale financijske rashode (rashodi za bankarske usluge i usluge platnog prometa, za zatezne kamate i ostali nespomenuti financijski rashodi) u 2024. godini planirani su s iznosom od

19.580,00 eur.

Za naredne dvije godine financijski rashodi su projicirani također na razini od 19.580,00 eur.

**Rashodi za subvencije** u2024. godiniplanirani suu iznosu od 446.170,00 eur. Obuhvaćaju sufinanciranje programa i projekata od važnosti za Grad Lepoglavu temeljem Sporazuma o suradnji (od 20.10.2014. godine) s Trgovačkim društvom TKIC d.o.o. Lepoglava koji je u 100%-tnom vlasništvu Grada Lepoglave, financiranje mjera potpora u poljoprivredi i poticanja razvoja malog gospodarstva, te subvencije za sufinanciranje održavanja sportske infrastrukture, subvencije predškolskog odgoja – sufinanciranje participacije roditeljima čija djeca pohađaju privatne vrtiće.

Projekcije ove skupine rashoda u 2024. i 2025. godini iznose po 436.170,00 eur.

**Rashodi za** **pomoći dane u inozemstvo i unutar općeg proračuna** predviđeni su u iznosu od 183.980,00 eur. Planirani rashodi obuhvaćaju projekte Aglomeracije Lepoglava te Kamenica, Žarovnica i Crkovec, sufinanciranje troškova pripreme za razvoj infrastrukture širokopojasnog internet zatim sufinanciranje programa u osnovno-školskom obrazovanju iznad standarda za tri škole na području grada Lepoglave i sufinanciranje produženog boravka u školi Lepoglava, najveći postotak unutar rashoda odnosi se na sufinanciranje izrade Sortirnice prema Gradu Varaždinu.

U 2025. godini ukupni rashodi za pomoći projicirani su na razini od 307.580,00 eur, a u 2026. godini 297.580,00 eur.

**Rashodi za naknade građanima i kućanstvima na temelju osiguranja i druge naknade** u 2024. godini planirani su u iznosu od 217.730,00 eur. Obuhvaćaju naknade prema Programu raspodjele sredstava za potrebe socijalne skrbi, a sukladno Odluci o socijalnoj skrbi „Službeni vjesnik Varaždinske županije“ broj 60/15 i 46/16.

U projekcijama za naredne dvije godine ova skupina rashoda planirana je također na razini od 217.730,00 eur za svaku godinu.

**Skupina ostalih rashoda,** koja obuhvaća tekuće i kapitalne donacije, kazne, penale i naknade šteta te izvanredne rashode, u 2024. godini planirana je u iznosu od 666.370,00 eur. U 2025. godini ovi rashodi projicirani su na razini od 691.370,00 eur, a u 2026. godini 461.370,00 eur.

Grafikon 2. Struktura planiranih rashoda poslovanja u ukupno planiranim rashodima poslovanja Proračuna Grada Lepoglave za 2024. godinu

**RASHODI ZA NABAVU NEFINANCIJSKE IMOVINE**

Ukupni rashodi za nabavu nefinancijske imovine u 2024. godini planirani su u iznosu od 1.707.830,00 eur. Udio pojedinih rashoda u strukturi rashoda za nabavu nefinancijske imovine iznosi:

* rashodi za nabavu ne proizvedene dugotrajne imovine 7,16 %
* rashodi za nabavu proizvedene dugotrajne imovine 89,77 %
* rashodi za dodatna ulaganja na nefinancijskoj imovini 3,07 %.

U okviru ove skupine rashoda planirana su sredstva za kapitalne projekte - kupnja zemljišta, ulaganja u građevinske objekte, postrojenja i opremu, nabava knjižnog fonda za Gradsku knjižnicu I. B. Lepoglava te nabava ostale nematerijalne proizvedene imovine kao i dodatna ulaganja na građevinskim objektima.

U 2025. i 2026. godini rashodi ove skupine projicirani su u iznosima od po 1.757.473,00 eur i 1.201.473,00 eur.

Rashodi su raspoređeni u posebnom dijelu proračuna po nositeljima i korisnicima prema programskoj, ekonomskoj i funkcijskoj klasifikaciji.

Tablica 5. Ukupni planirani rashodi Proračuna Grada Lepoglave u 2024. i projekcije za 2025. i 2026. godinu po organizacijskoj klasifikaciji

-u eurima -

|  |  |  |  |  |  |
| --- | --- | --- | --- | --- | --- |
| Razdjel, glava, korisnik | | | Plan 2024. | Projekcija 2025. | Projekcija 2026. |
| RAZDJEL | **001** | **GRADSKO VIJEĆE I URED GRADONAČELNIKA** | **211.640** | **211.640** | **211.640** |
| GLAVA | 00101 | Gradsko vijeće i mjesni odbori | 43.060 | 43.060 | 43.060 |
| GLAVA | 00102 | Ured gradonačelnika | 168.580 | 168.580 | 168.580 |
| RAZDJEL | **002** | **JEDINSTVENI UPRAVNI ODJEL** | **962.720** | **962.720** | **962.720** |
| GLAVA | 00201 | Jedinstveni upravni odjel | 962.720 | 962.720 | 962.720 |
| RAZDJEL | **003** | **KOMUNALNA DJELATNOST** | **4.410.910** | **3.137.482** | **2.518.237** |
| GLAVA | 00301 | Komunalna djelatnost - tekuće održavanje | 2.255.090 | 1.141.430 | 1.185.730 |
| GLAVA | 00302 | Komunalna djelatnost - kapitalna ulaganja | 2.155.820 | 1.996.052 | 1.332.507 |
| RAZDJEL | **004** | **DRUŠTVENE DJELATNOSTI** | **2.481.474** | **2.624.610** | **2.384.610** |
| GLAVA | 004 01 | Gospodarstvo | 171.110 | 171.110 | 171.110 |
| GLAVA | 004 02 | Turizam i kultura | 392.300 | 392.300 | 392.300 |
| GLAVA | 004 03 | Sport i rekreacija | 226.850 | 193.386 | 193.386 |
| GLAVA | 004 04 | Odgoj i obrazovanje | 1.035.504 | 1.187.104 | 1.217.104 |
| GLAVA | 004 05 | Zdravstvo | 2.650 | 2.650 | 2.650 |
| GLAVA | 004 06 | Zaštita i spašavanje | 395.700 | 441.700 | 171.700 |
| GLAVA | 004 07 | Socijalna skrb | 198.310 | 177.310 | 177.310 |
| GLAVA | 004 08 | Udruge građana | 59.050 | 59.050 | 59.050 |
| UKUPNO | | | **8.066.744** | **6.936.452** | **6.077.207** |

Grafikon 3. Udio rashoda planiranih po pojedinim razdjelima u ukupnim rashodima u 2024. godini

* u eurima -

1. **RAČUN FINANCIRANJA - PRIMICI OD FINANCIJSKE IMOVINE I ZADUŽIVANJA**

Zaduživanje jedinica lokalne i područne (regionalne) samouprave kao i davanje jamstava i suglasnosti pravnim osobama u većinskom vlasništvu ili suvlasništvu jedinice lokalne i područne (regionalne) samouprave i ustanovama čiji je osnivač regulirano je Zakonom o proračunu.

Jedinica lokalne samouprave može se dugoročno zadužiti samo za investiciju koja se financira iz njezina proračuna, a koju potvrdi njezino predstavničko tijelo uz suglasnost Vlade, a na prijedlog ministra financija.

Visina zaduživanja ograničena je Zakonom na način da ukupna godišnja obveza za otplatu kredita i zajmova (godišnji anuitet) jedinice lokalne i područne (regionalne) samouprave može iznositi najviše 20% ostvarenih izvornih prihoda u godini koja prethodi godini u kojoj se zadužuje. Pod ostvarenim proračunskim prihodima podrazumijevaju se ostvareni prihodi umanjeni za prihode od domaćih i stranih pomoći i donacija, prihode iz posebnih ugovora (sufinanciranje građana za mjesnu samoupravu) te prihode ostvarene s osnove dodatnih udjela u porezu na dohodak i pomoći izravnanja za financiranje decentraliziranih funkcija. Međutim, to ograničenje ne odnosi se na projekte koji se sufinanciraju iz pretpristupnih programa i fondova EU i na projekte iz područja unapređenja energetske učinkovitosti.

U strukturi ukupnih primitaka od financijske imovine, to jest primitaka od zaduživanja planira se zaduženje za slijedeće kapitalne projekte.

* K1014 12 Izgradnja vatrogasno-društvenog doma u Kamenici,
* K1030 01 Vatrogasni centar Lepoglava,
* K1029 01 Sufinanciranje energetske učinkovitosti DVD Višnjica

Ukupnih izdaci za financijsku imovinu i otplate zajmova iznose 364.990,00 eur, iznos od 218.060,00 eur odnosi se na otplatu glavnice dugoročnog kredita kod Hrvatske banke za obnovu i razvitak za provođenje kapitalnog projekta K1014 03: Rekonstrukcija i adaptacija Dječjeg vrtića Lepoglava. Kredit je iskorišten u cijelosti u 2020. godini te je razdoblje otplate kredita 6 godina uključujući jednu godinu počeka pri čemu je prva rata dospjela na plaćanje 31.01.2022. godine, a posljednja 31.12.2026. godine. Dok se iznos od 159.270,00 eur odnosi na povrat zajma isplaćenog na ime povrata poreza na dohodak temeljem utvrđenog godišnjeg obračuna za 2022. godinu u 2023. godini, a koji je namiren iz državnog proračuna radi nedostajućih sredstava na računu poreza na dohodak i prireza porezu na dohodak te se isplaćuje u četiri rate u 2024. godini.

U prijedlogu plana proračuna za 2024. godinu manjak prihoda i primitaka nad rashodima i izdacima iznosi 300.000,00 eur. Pokriće istog se planira prenesenim viškom iz prethodne 2023. godine u iznosu od 300.000,00 eur.

U projekcijama za 2025. i 2026. godinu planirani su primici za financijsku imovinu od iznosu od 403.000,00 eur u 2025. godini, dok izdaci za financijsku imovinu i otplate zajmova iznose po 364.990,00 eur za svaku od navedenih godina.